b'\n_START_ARTICLE_\nKeltamaite\n_START_SECTION_\nUlkon\xc3\xa4k\xc3\xb6 ja koko\n_START_PARAGRAPH_\nKeltamaite kasvaa 10\xe2\x80\x9340 cm korkeaksi. Sill\xc3\xa4 on keltaiset, punakuvioiset perhosmaiset kukat. Lehdet ovat kaksiparisia p\xc3\xa4\xc3\xa4tt\xc3\xb6lehdykk\xc3\xa4isi\xc3\xa4, ja niiden lehdyk\xc3\xa4t ehytlaitaisia. Keltamaite muistuttaa suuresti hentomaitetta (Lotus tenuis). Keltamaitteella on Suomessa monia muunnoksia kuten saaristokeltamaite (Lotus corniculatus var. alandicus), kyyrykeltamaite (Lotus corniculatus var. carnosus), merikeltamaite (Lotus corniculatus var. maritimus), harjukeltamaite (Lotus corniculatus var. arenosus), niittykeltamaite (Lotus corniculatus var. corniculatus) ja peltokeltamaite (Lotus corniculatus var. sativus).\n_START_SECTION_\nLevinneisyys\n_START_PARAGRAPH_\nKeltamaitetta tavataan Keski- ja Etel\xc3\xa4-Euroopassa sek\xc3\xa4 etel\xc3\xa4isimm\xc3\xa4ss\xc3\xa4 Suomessa.'